SM ปลื้ม! เปิดจอง “ไอพีโอ” วันแรกกระแสแรง ตอกย้ำหุ้นพื้นฐานแกร่ง
SM เปิดจองซื้อหุ้น “ไอพีโอ” วันแรกผลตอบรับดีเกินคาด ตอกย้ำหุ้นพื้นฐานแกร่ง
SM เปิดจองซื้อหุ้น “ไอพีโอ” วันแรกผลตอบรับดีเกินคาด ตอกย้ำหุ้นพื้นฐานแกร่ง
8 ธ.ค. 2565

นายชูศักดิ์ วิวัฒน์วงศ์เกษม กรรมการผู้จัดการ บริษัท สตาร์ มันนี่ จำกัด (มหาชน) หรือ SM ระบุว่า วันนี้เป็นวันแรกของการเปิดจองซื้อ IPO กระแสตอบรับดีมาก โดยบริษัทเสนอขายหุ้นสามัญเพิ่มทุน (IPO) 300 ล้านหุ้น ในราคาหุ้นละ 2.04 บาท
ด้าน บล.เคจีไอ (ประเทศไทย) ในฐานะที่ปรึกษาทางการเงินและผู้จัดการการจัดจำหน่ายและรับประกันการจัดจำหน่าย ตอกย้ำหุ้น SM พื้นฐานแข็งแกร่ง เป็นหนึ่งในผู้นำในธุรกิจให้บริการสินเชื่อรายย่อย โดยเฉพาะสินเชื่อที่มีทะเบียนรถประเภทต่างๆ เป็นหลักประกัน อาทิ รถยนต์ รถจักรยานยนต์ รถยนต์เพื่อการพาณิชย์ รถใช้งานเพื่อการเกษตร และสินเชื่อที่ดินและสิ่งปลูกสร้าง รวมถึงขายสินค้าประเภทเครื่องใช้ไฟฟ้าทั้งในรูปแบบขายเงินสดและขายเงินผ่อน ปัจจุบันมีสาขาทั้งสิ้น 94 สาขา ยักษ์ใหญ่คุมพื้นที่หัวเมืองภาคตะวันออก และมีสาขาที่จ.อุดรธานี และจ.นครราชสีมา
อีกทั้งผู้ก่อตั้งและผู้บริหารบริษัทมีประสบการณ์กว่า 30 ปี มีผลการดำเนินงานที่มั่นคง กำหนดราคาไอพีโอ (IPO) ที่เหมาะสม ด้วย P/E ระดับต่ำเพียง 17.25 เท่า สนับสนุนความเชื่อมั่นนักลงทุนที่กำลังมองหาหุ้นเติบโตรับพื้นที่เศรษฐกิจพิเศษ EEC หนุนโอกาสหลังระดมทุนติดปีกโตระยะยาว